gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3943, del 20-02-2001 (2001/1409)

Informació pública del projecte de reparcel·lació de la unitat d'execució P-3 del Pla General d'Ordenació Urbana d'Alcalà de Xivert.
------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1409


Organisme emissor
:   Encoval, SL

Tipus de document
:   Anunci

Informació pública del projecte de reparcel·lació de la unitat d'execució P-3 del Pla General d'Ordenació Urbana d'Alcalà de Xivert. [2001/F1409]
  
Encoval, SL, en virtut de les facultats que li confereix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública el projecte de reparcel·lació corresponent a l'àmbit de la unitat d'execució número P-3 del Pla General d'Ordenació Urbana d'Alcalà de Xivert, en aplicació del que s'estableix en l'article 46.3 de la llei esmentada, pel termini de 20 dies hàbils comptats a partir de l'endemà de la publicació d'aquest anunci.
  
L'àmbit de la unitat reparcel·lable es troba delimitat en el projecte de reparcel·lació Platja del Moro d'Alcalà de Xivert. Inclou els terrenys compresos entre el camí paral·lel al Canaret i la Sabata, situat entre tots dos, que alhora és límit del sòl urbà, al nord; a l'est amb el camí de L'Atall; al sud amb el SUB/NP-Resid-11; i a l'oest amb el SUB/P UE-P4 El Canaret. La unitat d'execució, definida de conformitat amb el pla parcial de millora, té una superfície de 35.745,11 metres quadrats.
  
Es recorda als propietaris i titulars de drets afectats per la reparcel·lació que han de mostrar els títols que posseïsquen acreditatius de la seua titularitat.
  
El projecte de reparcel·lació es troba protocol·litzat a la notaria del senyor Rafael Rivas Andrés, amb domicili a Alcalà de Xivert, plaça de Juan Vilanova, 9-1r. De la mateixa manera, una còpia d'aquest ha sigut depositada a l'Ajuntament d'Alcalà de Xivert, identificada com a projecte de reparcel·lació de la UEP-3 Platja del Moro.
  
Es fa constar que durant el termini de 20 dies comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria del senyor Rafael Rivas Andrés per a obtenir informació, pels procediments legals, sobre els documents protocol·litzats.
  
Igualment, es fa constar que es podran consultar a l'Ajuntament d'Alcalà de Xivert les actuacions derivades de la documentació depositada en aquest i presentar-hi, per a la incorporació a aquesta, al·legacions.
  
De conformitat amb l'article 59.4 de la Llei 30/1992, del Règim Jurídic de les Administracions Públiques i del Procediment Administratiu Comú, valga aquest edicte com a notificació als afectats desconeguts o no localitzats.
Diari Oficial de la Generalitat Valenciana


Sumari del DOGV 4089, del 19-09-2001 (2001/9050)

Expedient número 2001/ECON04/9. Adjudicació de les obres d'adaptació i de reforma del Centre SERVEF de Formació d'Elx (Alacant).
--------------------------------------------------------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/9050


Data del document
:   13-09-2001

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 2001/ECON04/9. Adjudicació de les obres d'adaptació i de reforma del Centre SERVEF de Formació d'Elx (Alacant). [2001/M9050]
  
En compliment del que disposa l'article 93.2, del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, es fa pública aquesta adjudicació:
  
1. Entitat adjudicadora
  
a) Organisme: Conselleria d'Economia, Hisenda i Ocupació, SERVEF.
  
b) Dependència que tramita l'expedient: Servei de Contractació i Gestió Administrativa.
  
c) Número d'expedient: 2001/ECON04/9.
  
2. Objecte del contracte
  
a) Tipus de contracte: obres.
  
b) Descripció de l'objecte: obres d'adaptació i de reforma del Centre SERVEF de Formació d'Elx (Alacant).
  
3. Tramitació, procediment i forma d'adjudicació
  
a) Tramitació. urgent.
  
b) Procediment: subhasta oberta..
  
4 Pressupost base de licitació
  
Import total: cent noranta-nou milions tres-centes setanta-huit mil cent noranta-set pessetes (495.003.566 PTA/1.198.287,10 euros), IVA inclòs.
  
5. Adjudicació
  
a) Data: 28 d'agost de 2001.
  
b) Contractista: Doalco, SA.
  
c) Nacionalitat: espanyola.
  
d) Import d'adjudicació: cent noranta milions vint-i-set mil tres-centes seixanta pessetes (542.794.916 PTA/1.142.087,44 euros), IVA inclòs.
Diari Oficial de la Generalitat Valenciana


Sumari del DOGV 4109, del 18-10-2001 (2001/9884)

Rotlle d'apel·lació número 1.097/2000. Cèdula de notificació.
-------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/9884


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.097/2000. Cèdula de notificació. [2001/F9884]
  
Román Rodríguez de Albaladejo, secretari judicial de la Secció Novena de l'Audiència Provincial de València, per mitjà d'aquest edicte, faig saber:
  
Que en virtut del que s'ha acordat per resolució del dia d'avui, dictada en el rotlle d'apel·lació número 1.097/2000, que prové del judici EJ. 114/1998, s'ha acordat notificar a l'apel·lada incompareguda en aquesta alçada, Inpemelectro, la sentència dictada en el rotlle esmentat, que té l'encapçalament i la decisió següents:
  
«Encapçalament
  
València, 26 de setembre de 2001
  
La Secció Novena de l'Audiència Provincial de València, sent-ne ponent la magistrada Mª Antonia Gaitón Redondo, ha vist aquest rotlle d'apel·lació número 1.097/2000, que prové de les actuacions de judici executiu promogudes davant del Jutjat de Primera Instància número 2 de Massamagrell, amb el número 114/1998, entre les parts: d'una, com a demandant apel·lant, Banco de Comercio, representat per la procuradora dels tribunals Ana Mª Iserte Longares, i de l'altra, com a demandat apel·lat, Hispamig SL, representat per la procuradora dels tribunals Mª José Sanz Benlloch. No ha comparegut en aquesta alçada la demandada apel·lada, Inpemelectro, en virtut del recurs d'apel·lació interposat pel demandant.
  
Fallo
  
Desestimem el recurs d'apel·lació formulat per la representació processal del Banco del Comercio, SA., contra la sentència de data 27 d'octubre de 2000, dictada pel Jutjat de Primera Instància número 2 de Massamagrell, en les actuacions de judici executiu número 114/1998, i confirmem aquesta resolució, amb expressa imposició de les costes causades en l'alçada a la part apel·lant.
  
Notifiqueu aquesta resolució a les parts personades, i quan pertoque, retorneu les actuacions originals al jutjat de procedència amb un certificat literal d'aquesta mateixa resolució i l'ofici oportú.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
Prèvia fixació al tauler d'anuncis d'aquesta secció i la publicació en el Diari Oficial de la Generalitat Valenciana, lliure i expedisc aquesta cèdula.
Diari Oficial de la Generalitat Valenciana


Sumari del DOGV 4145, del 11-12-2001 (2001/11248)

Informació pública del pla de reforma interior de millora de sòl urbanitzat amb ordenació detallada del sector residencial sud UA-1.
------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11824


Organisme emissor
:   Ajuntament de Miramar

Tipus de document
:   Anunci

Informació pública del pla de reforma interior de millora de sòl urbanitzat amb ordenació detallada del sector residencial sud UA-1. [2001/11674]
  
Una vegada sotmés a informació pública mitjançant l'Acord del Ple de l'Ajuntament, de 13 de novembre de 2001, el pla de reforma interior de millora de sòl urbanitzable amb ordenació detallada sector residencial sud UA-1, de modificació d'ordenació detallada de les normes subsidiàries de Miramar, homologades a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'exposa al públic pel termini d'un mes, a fi que s'hi puguen formular al·legacions.
Diari Oficial de la Generalitat Valenciana


Sumari del DOGV 3998, del 14-05-2001 (2001/3992)

Notificació en extracte de l'escrit de sol·licitud de documentació. Expedient número 3TVC40521/2001.
----------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3992


Organisme emissor
:   Conselleria de Benestar Social

Tipus de document
:   Anunci

Notificació en extracte de l'escrit de sol·licitud de documentació. Expedient número 3TVC40521/2001. [2001/A3992]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia al carrer Baró de Càrcer, 36, de 09.00 a 14.00 hores, i aportar la documentació que se li sol·licita per a completar l'expedient de sol·licitud d'ajuda de lloguer de l'any 2001.
  
- Expedient núm.: 3TVC40521/2001.
  
- Interessat: senyora Luz Helena Ceballos López.
  
- Últim domicili conegut: av. Albufera, núm. 41, 5ª, 46077 Sedaví.
  
- Documentació sol·licitada:
  
Còpia compulsada del contracte de lloguer i d'un rebut del pagament d'una mensualitat de l'any 2001. (Han de constar les dades de l'arrendatari, arrendador (nom, cognoms i NIF), adreça, quantia, data i firma del rebut).
  
 Fotocòpia compulsada de la declaració de l'impost sobre la renda de l'exercici de 1999, del sol·licitant i de tots els qui conviuen al domicili majors de 16 anys en 1999, incloent-hi tots els fulls, així com el d'ingrés o de devolució degudament segellat
  
 Si estigué exempt de l'obligació de presentar la declaració de l'impost sobre la renda de les persones físiques de l'exercici de 1999 o aquesta no existeix, s'aportarà un certificat de l'Agència Tributària de no haver-la presentada.
Diari Oficial de la Generalitat Valenciana


Sumari del DOGV 4040, del 11-07-2001 (2001/6681)

Informació pública de la proposta de compte de liquidació definitiva de la reparcel·lació Residencial la Vila.
--------------------------------------------------------------------------------------------------------------

### Dades del document

Número de DOGV
:   4040

Data del DOGV
:   11-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6681


Organisme emissor
:   Ajuntament de Novetlè

Tipus de document
:   Anunci

Informació pública de la proposta de compte de liquidació definitiva de la reparcel·lació Residencial la Vila. [2001/Q6681]
  
Resolució de l'Alcaldia número 58/2001.
  
Vista la proposta presentada per Promoció Econòmica de Novetlè, SA (PENSA), sobre compte de liquidació definitiva de la reparcel·lació Residencial la Vila.
  
Vist l'annex I del document presentat que detalla les variacions i ajustos sobre les previsions inicials del projecte de reparcel·lació i urbanització per imperatiu de l'obra i que afecten els capítols I, II, III, IV, V, VI, VII i VIII, així com diversos imprevistos no recollits en el projecte inicial; cosa que ha quedat acreditada en les corresponents certificacions.
  
Atès allò disposat en l'article 127.2, 128 i 129 del Reial Decret 3.288/1978, de 25 d'agost, del Reglament de Gestió Urbanística, quant al contingut material del compte de liquidació definitiva dels projectes de reparcel·lació, i la seua tramitació formal, pel present, resolc:
  
Primer. Sotmetre a informació pública la proposta de compte de liquidació definitiva de la reparcel·lació Residencial la Vila, perquè els interessats presenten les al·legacions que tinguen per convenient durant el termini de 20 dies, comptats des de la publicació d'aquest decret en el Diari Oficial de la Generalitat Valenciana.
  
Segon. Notificar la present resolució a tots els interessats en l'expedient.
Diari Oficial de la Generalitat Valenciana


Sumari del DOGV 3971, del 02-04-2001 (2001/2896)

Tràmit d'audiència a les persones interessades en el recurs interposat contra diverses places de professor associat a temps parcial adscrites al Departament de Dret Constitucional, Ciència Política i de l'Administració, àrea Dret Constitucional, de la Universitat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2896


Organisme emissor
:   Universitat de València

Tipus de document
:   Anunci

Tràmit d'audiència a les persones interessades en el recurs interposat contra diverses places de professor associat a temps parcial adscrites al Departament de Dret Constitucional, Ciència Política i de l'Administració, àrea Dret Constitucional, de la Universitat de València. [2001/X2896]
  
Vistos els recursos interposats per Juan Antonio Elipe Songel, Luís Tomás Zapater Espí, José Gil Castellano, Carles Recio Alfaro, Lorenzo Cotino Hueso, José Luis Pitarch Bartolomé i Mariano Vivancos Comes contra les propostes de provisió de les places de professor associat a temps parcial números 2940 a), 2940 b), 2949, 334 a), 334 b), 334 c), 335 a), 335 b), 345, 347 a), 347 b), 348 a), 348 b) i 348 c), adscrites al Departament de Dret Constitucional, Ciència Política i de l'Administració, àrea de Dret Constitucional, es notifica a les persones que tot seguit es relacionen, interessades en aquests procediments, l'obertura del tràmit d'audiència i vista dels expedients, d'acord amb els articles 84 i 112.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la qual cosa disposen d'un termini de deu dies, comptador des de l'endemà d'aquesta notificació, per a presentar les al·legacions, documents i justificacions que estimen escaients.
  
Si abans del venciment d'aquest termini manifestaren la seua voluntat de no presentar-hi al·legacions ni nous documents o justificacions, es considerarà que el tràmit és complert.
  
Aquesta publicació té caràcter complementari a la notificació personal i individualitzada a tots els interessats i només tindrà efecte com a notificació en cas que intentada la notificació personal no s'hagués pogut practicar, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Relació d'interessats als quals es notifica:
  
Fernando Calvet Gimeno
  
Ana Falomir Faus
  
Myriam Fernández Herrero
  
Marina Irún Briz
  
Lourdes Paramio Nieto
  
Francisco Solans Puyuelo
  
Inmaculada Zacarés González
  
Antonio Montiel Márquez
Diari Oficial de la Generalitat Valenciana


Sumari del DOGV 4157, del 28-12-2001 (2001/12866)

RESOLUCIÓ de 17 de setembre de 2001, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al IV en el programa 714.60, Qualitat Agroalimentària, per un import de trenta-cinc milions de pessetes (45.689.617 PTA). Exp. 12.024/01-149.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12087


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 17 de setembre de 2001, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al IV en el programa 714.60, Qualitat Agroalimentària, per un import de trenta-cinc milions de pessetes (75.902.795 PTA). Exp. 12.024/01-149. [2001/X12577]
  
La Conselleria d'Agricultura, Pesca i Alimentació ha proposat determinada transferència de crèdit del capítol 2 al capítol 4 en el programa 714.60, Qualitat Agroalimentària, per a incrementar la dotació de la línia genèrica T4709 €Ajuda al foment de la qualitat agroalimentària- que permeta incrementar els recursos destinats a aquestes actuacions, per un import de 35 milions de pessetes.
  
En virtut del que estableixen els articles 18 i 20 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, resolc:
  
Primer
  
S'autoritza la minoració de crèdit en l'aplicació pressupostària 26.30.181.39.3 per un import de 11.826.183 de pessetes.
  
Segon
  
S'autoritza l'augment de crèdit en l'aplicació pressupostària 52.11.898.18.6 per un import de 47.872.506 de pessetes.
  
Tercer
  
S'autoritza la modificació en l'annex de transferències corrents del programa 714.60, Qualitat Agroalimentària, en la línia de subvenció i per l'import que es detalla a continuació:
  
Codi: T4709
  
Denominació: Modificació: Ajuda al foment de la qualitat agroalimentària
  
Import: +82.084.995
  
València, 17 de setembre de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4150, del 18-12-2001 (2001/11033)

Informació pública de l'alternativa tècnica de programa per al desenvolupament de la unitat d'execució número 15, la Foia, sòl urbà, Ciudad Jardín, del Pla General de Bétera.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4150

Data del DOGV
:   18-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11077


Organisme emissor
:   Residencias Jardines del Mar, SA

Tipus de document
:   Anunci

Informació pública de l'alternativa tècnica de programa per al desenvolupament de la unitat d'execució número 15, la Foia, sòl urbà, Ciudad Jardín, del Pla General de Bétera. [2001/A11805]
  
La mercantil Residencias Jardines del Mar, Societat Anònima (Rejmar, SA), amb domicili social a l'avinguda Baró de Càrcer, 37, 33a, 46245 València, codi d'identificació fiscal número U78066410, ha formulat una alternativa tècnica de programa per al desenvolupament de la unitat d'execució número 15, la Foia, sòl urbà, Ciudad Jardín, del Pla General de Bétera, que inclou la documentació següent:
  
- Pla de reforma interior de la unitat d'execució número 15, la Foia, que l'ordena detalladament.
  
- Projecte d'urbanització.
  
D'acord amb el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (més avant LRAU), s'ha depositat a l'Ajuntament de Bétera un exemplar de l'esmentada alternativa tècnica per a la seua exposició pública i consulta en horari d'atenció al públic.
  
L'alternativa tècnica i tota la documentació que l'acompanya, presentada davant de l'Ajuntament de Bétera, ha sigut depositada i protocol·litzada mitjançant una acta per a la seua pública exposició a la notaria competent territorialment, que és la de la senyora Eva Giménez Moreno, situada a la plaça del Sol, número 4, de Bétera (València); aquesta estarà a disposició de les persones interessades des de la data de publicació d'aquest edicte en el Diari Oficial de la Generalitat Valenciana i durant el termini de 20 dies a què es refereix l'article 46.4 de la LRAU, durant el qual es podrà obtenir una còpia de l'acta de protocol·lització o sol·licitar que li siga mostrada.
  
De conformitat amb el que disposen els esmentats articles 46, apartats 3 i 4 i 48 de la LRAU, la informació pública s'efectuarà mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, durant el termini de 20 dies, comptador des de la publicació en l'esmentat diari oficial, durant el qual les persones interessades podran presentar, davant de l'Ajuntament de Bétera, les alternatives tècniques en competència i les al·legacions que consideren convenient. Igualment, durant els cinc dies següents al venciment del termini anterior, podran presentar-se proposicions juridicoeconòmiques.
Diari Oficial de la Generalitat Valenciana


Sumari del DOGV 3954, del 07-03-2001 (2001/2025)

Expedient núm. 24/2001. Adjudicació del subministrament d'un tomògraf axial computat.
-------------------------------------------------------------------------------------

### Dades del document

Número de DOGV
:   3954

Data del DOGV
:   07-03-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/2025


Data del document
:   23-02-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient núm. 24/2001. Adjudicació del subministrament d'un tomògraf axial computat. [2001/X2025]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics, carrer del misser Mascó núm. 31, 46834 València. Telèfon 72 471 47 96, fax 96 386 66 07.
  
c) Número d'expedient: 24/2001.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament d'un tomògraf axial computat.
  
c) Lots:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.874, de 9 de novembre de 2000, BOE núm. 276 de 17 de novembre de 2000, i DOCE núm. S-217 de 11 de novembre de 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: seixanta milions de pessetes (86.239.179 pessetes / 360.607,26 euros).
  
5. Adjudicació
  
a) Data: 12 de febrer de 2001.
  
b) Contractista: Siemens, SA.
  
c) Nacionalitat: espanyola.
  
d) Import d'adjudicació: seixanta milions de pessetes (22.644.875 pessetes / 360.607,26 euros).